शूटर गुलाम भी ढेर, 30 मिनट में 49 राउंड फायरिंग हुई; 48 दिन से फरार थे दोनों
Atiq Ahmed's Son And Ghulam Killed In Encounter. Follow Uttar Pradesh Umesh Pal Murder Case Latest News, Photos And Headlines On Dainik Bhaskar. अतीक अहमद का बेटा और गुलाम मुठभेड़ में ढेर
गैंगस्टर अतीक अहमद के बेटे असद और शूटर गुलाम मोहम्मद को UP पुलिस ने गुरुवार को मार गिराया। दोनों उमेश पाल मर्डर केस में वांटेड थे। दोनों पर पांच-पांच लाख रुपए का इनाम था। पुलिस के मुताबिक, इनके पास विदेशी हथियार भी मिले हैं। एनकाउंटर झांसी में पारीछा डैम के पास STF ने किया।
प्रशांत कुमार एडीजी लॉ एंड ऑर्डर ने बताया- इनपुट थे कि रास्ते में काफिले पर हमला करके अतीक को छुड़ाने की प्लानिंग की जा रही है। इसे देखते हुए स्पेशल फोर्सेस लगाई गई थीं।
STF की कार्रवाई के दौरान अतीक की प्रयागराज कोर्ट में पेशी चल रही थी। बेटे के एनकाउंटर की खबर सुनकर वो रोने लगा। गला सूखा तो पानी मांगा और सिर पकड़कर बैठ गया।
24 फरवरी को उमेश पाल के मर्डर के बाद से ही असद और गुलाम मोहम्मद फरार थे। STF 48 दिन से लगातार इन्हें ट्रेस कर रही थी और झांसी में इनकी लोकेशन मिलने पर मार गिराया। एनकाउंटर को डिप्टी एसपी नवेंदु और डिप्टी एसपी विमल ने लीड किया।
STF के DIG अनंत देव तिवारी ने बताया कि उमेश पाल हत्याकांड के मुख्य शूटर असद और गुलाम ने पुलिस टीम को देखते ही बाइक से भागने की कोशिश की। STF टीम के पीछा करने पर विदेशी अत्याधुनिक हथियारों से फायरिंग कर दी। जवाबी फायरिंग में उनकी बाइक गिर गई। जिस पर दोनों ने भागते हुए पुलिस को निशाना बनाया। पुलिस ने भी जवाबी फायर किया। करीब 30 मिनट चली इस मुठभेड़ में 49 राउंड फायरिंग हुई।
झांसी में एनकाउंटर की दो तस्वीरें...
एनकाउंटर के बाद बड़े बयान
एडीजी लॉ एंड ऑर्डर बोले- सरकार माफियाओं को खत्म करने के लिए प्रतिबद्ध
उत्तर प्रदेश के एडीजी लॉ एंड ऑर्डर प्रशांत कुमार ने कहा- सरकार की अपराध और अपराधियों, माफियाओं को खत्म करने की जो प्रतिबद्धता है, वो आप जानते हैं। सरकार जीरो टॉलरेंस की नीति अपना रही है। 12.30 से 1.00 बजे के बीच सूचना के आधार पर कुछ लोगों को रोका गया तो दोनों तरफ से गोलियां चलीं। उस ऑपरेशन में एसटीएफ ने असद और गुलाम पर फायरिंग की। ये घायल हुए और बाद में दम तोड़ दिया।
खबर में आगे बढ़ने से पहले पोल में हिस्सा लेकर अपनी राय जरूर दीजिए...
अतीक ने पत्नी से कहा था- बेटे ने शेरों वाला काम किया है 
उमेश पाल मर्डर में असद का नाम और CCTV फुटेज सामने आने के बाद शाइस्ता ने अतीक अहमद से नाराजगी जाहिर की थी। रोते हुए कहा था कि असद अभी बच्चा है। उसे इस मामले में नहीं लाना चाहिए था। यह सुनने के बाद माफिया डॉन अतीक अहमद नाराज हो गया था।
उसने शाइस्ता परवीन को डांटकर कहा था- असद शेर का बच्चा है। उसने शेरों वाला काम किया है। आज उसकी वजह से ही मैं 18 साल बाद चैन की नींद सोया हूं। उमेश के चलते मेरी नींद हराम हो गई थी। अब तुम बेवजह बात करके मेरा मूड न खराब करो। सब मैनेज हो जाएगा।
उमेश हत्याकांड में अब तक 4 शूटर्स का एनकाउंटर
4 फरवरी को प्रयागराज में हुए उमेश पाल हत्याकांड में यूपी पुलिस अब तक 4 शूटर्स का एनकाउंटर कर चुकी है। पहला एनकाउंटर प्रयागराज में ही 27 फरवरी को अरबाज का हुआ था। अरबाज उस क्रेटा कार को चला रहा था, जिससे बदमाश उमेश पाल के घर तक पहुंचे थे। इसमें असद भी था।
वहीं, दूसरा एनकाउंटर 6 मार्च को हुआ था। इसमें उमेश पर पहली गोली चलाने वाले विजय चौधरी उर्फ उस्मान को मुठभेड़ में मार गिराया था। इसके अलावा, असद और गुलाम का गुरुवार को एनकाउंटर हुआ। यानी, अब तक इस मामले में 4 एनकाउंटर हो चुके हैं। अतीक के परिवार की मदद करने वाले 3 आरोपियों और करीबियों के घर पर बुलडोजर भी चल चुका है।
उमेश पाल मर्डर से जुड़ी ये खबरें भी पढ़ें...
एनकाउंटर में मारे गए असद की कहानी:अतीक ने बमबाज बनने से रोका तो शूटर बन गया, इसी साल लखनऊ के कॉलेज से दी 12वीं की परीक्षा
यूपी एसटीएफ ने उमेश पाल हत्याकांड में फरार चल रहे माफिया अतीक अहमद के बेटे असद अहमद और शूटर गुलाम का झांसी में एनकाउंटर कर दिया। असद ने ही उमेश पाल को मारने की प्लानिंग रची और फिर प्रयागराज की सड़कों पर दिनदहाड़े अपने गुर्गों के साथ हत्या कर दी। असद लखनऊ में पढ़ाई करता था और नामी वकील बनना चाहता था। आइए असद अहमद की पूरी कहानी जानते हैं।
प्रयागराज कोर्ट ने अतीक को 14 दिन की पुलिस रिमांड पर भेजा, पुलिस ने तैयार की 200 सवालों की लिस्ट
उमेश पाल मर्डर केस में आरोपी माफिया अतीक अहमद और उसके भाई अशरफ को गुरुवार को कोर्ट में पेश किया गया। कोर्ट ने दोनों को 14 दिन की पुलिस हिरासत में भेज दिया है। दोनों को नैनी जेल से एक ही प्रिजन वैन से प्रयागराज CJM कोर्ट लाया गया। इस दौरान अतीक अहमद ने अपने वकील से अलग मुलाकात की इजाजत मांगी। पूरी खबर पढ़ें...
अखिलेश बोले- यूपी में हो रहे फेक एनकाउंटर : ओवैसी ने कहा- गोली से इंसाफ करेंगे तो कोर्ट बंद कर दो, मायावती की मांग- उच्च स्तरीय जांच हो
अतीक अहमद के बेटे असद और शूटर गुलाम के एनकाउंटर पर विपक्षी दल यूपी सरकार पर हमलावर हो गए हैं। अखिलेश यादव ने एनकाउंटर को फेक बताया है। ओवैसी ने कहा कि गोली से इंसाफ करेंगे तो कोर्ट बंद कर दो। मायावती ने उच्च स्तरीय जांच की मांग की है। वहीं, डिप्टी सीएम ब्रजेश पाठक का कहना है कि यूपी से माफिया का सफाया हो रहा है। केंद्रीय मंत्री गिरिराज सिंह ने नीतीश कुमार को सीएम योगी से सीख लेनी की सलाह दी है।​​​​​​​ पढ़ें पूरी खबर...
UP का राजू पाल हत्याकांड...मुख्य गवाह की भी हत्या, प्रयागराज में हमलावरों ने घर में घुसकर वारदात को अंजाम दिया
उत्तर प्रदेश में बसपा विधायक रहे राजू पाल मर्डर केस के मुख्य गवाह उमेश पाल की शुक्रवार को हत्या कर दी गई। गनर संदीप मिश्रा और राघवेंद्र सिंह भी गंभीर रूप से घायल हुए थे। इलाज के दौरान दोनों की भी मौत हो गई। बसपा के पूर्व विधायक राजू पाल हत्याकांड के मुख्य गवाह उमेश और अतीक अहमद के बीच दुश्मनी करीब 17 साल पुरानी है। पूरी खबर पढ़ें...
हत्या के समय कार में मौजूद था असद का दोस्त:उमेश पाल हत्याकांड में CCTV फुटेज के जरिए पुलिस काे मिला एक और सुराग
प्रयागराज के उमेश पाल हत्याकांड के 13 दिन बाद पुलिस को एक और सुराग मिले हैं। 24 फरवरी की शाम जिस समय उमेश पाल की हत्या की गई थी उस समय माफिया अतीक अहमद के बेटे असद के साथ उसका एक दोस्त भी क्रेटा कार में बैठा था। हत्या के समय वह कार से नीचे नहीं उतरा था। पुलिस का मानना है कि उसे बैकअप में रखा गया था। पूरी खबर पढ़ें...
10 साल के बेटे से फायरिंग कराते अतीक का VIDEO:असद से कहा- चलाओ गोली, धड़ाधड़ फायरिंग करके खाली कर दी मैगजीन
उमेश पाल हत्याकांड के बाद माफिया अतीक अहमद और उसके बेटे सुर्खियों में हैं। CCTV में उमेश पर गोलियां दागता अतीक का बेटा असद दिख रहा है। ऐसे में एक और वीडियो वायरल हो रहा है। जिसको लेकर दावा है कि वो असद के बचपन का है। इसमें अतीक अहमद की आवाज है कि चलाओ गोली। पूरी खबर पढ़ें...